לבוש במצרים העתיקה

לבוש במצרים העתיקה כלל תכשיטים, נעליים, מכנסיים ואף פאות נוכריות. רבים מהמצרים לבשו טוניקה מבד, סנדלים וצווארון מצרי בשם אושך .

 מאפייני הלבוש במצרים העתיקה 
במצרים העתיקה, חומר התפירה הנפוץ ביותר היה הפשתן, והשימוש בו הקל על החום שהיה מצוי באזור. אריגה ותפירה היו נפוצים ובעלי חשיבות בתרבות המצרית, והמצרים עשו שימוש בצבעי צמחים ובפיגמנטים על מנת לצבוע את לבושם. השימוש בצמר היה נפוץ פחות. התיאוריה הנפוצה היא שהמצרים האמינו כי הכבש היא חיה בלתי-נקיה.
ממוזער|קאת, כיסוי ראש מצרימצרים מן המעמד הבינוני היו לובשים שנדיט  בלבד, בגד לבן עשוי פשתן אשר כיסה את אזור המפשעה. עבדים במצרים היו לרוב עירומים לחלוטין. גברים רבים מן המעמד הגבוה הלכו עם כיסוי ראש לבן, עשוי פשתן בשם חאת.

 אלים 
על פי דת מצרים העתיקה, האלים הדג'וטפ ותאית היו מזוהים עם הלבוש והבד. בנוסף, לבוש הקאת היה מזוהה עם אלת הרפואה, הקסם והטבע איסיס, אלת המגינה על המתים נפתיס ואלת השמיים נות.

 פרעוני מצרים 

ממוזער|פרעה מצרי עם נמס
פרעוני מצרים הלכו עם נמס, כיסוי ראש שדומה בצורתו לקאת אך מכיל פסים כחולים וצורתו כיסתה גם את האוזניים והכתפיים. לעיתים קרובות, פרעונים לבשו עור של חיות כגון של נמרים ואריות.

 גברים 
ממוזער|שני מצרים עם לבוש רגיל (שנדיט)
בתקופת הממלכה הקדומה, הבגדים המצרים היו בעלי מבנה פשוט. גברים לבשו חצאיות שנחגרו במותניים. סגנון לבוש זה היה אחיד בכל המעמדות, אך מצרים מהמעמד הגבוה לבשו פריטים שעובדו במלאכת יד עדינה ואיכותית יותר.

בעוד שבגדי הנשים נותרו ברובם ללא שינוי במהלך תקופת הממלכה התיכונה, בגדי הגברים השתנו במספר היבטים (כפי שמעידים השרידים ששרדו מאותה עת). השינוי הבולט ביותר היה אימוץ "סינר משולש" בקרב גברים מהמעמד הגבוה.

ממצאים אמנותיים מתקופת הממלכה החדשה מציגים את ההתפתחות המשמעותית ביותר בלבוש הגברים. ממצאים מתקופה זו מעידים על שימוש בחולצות בעלות שרוולים עם קפלים מורכבים, וכן חצאיות מעוצבות בשילוב חצאיות עליונות. עם זאת, רק מצרים מהמעמד הגבוה יכלו להרשות לעצמם בגדים אלו.

 נשים 
ממוזער|אישה מצרית עם שמלת קאלאסיריס
במהלך תקופות הממלכה הקדומה, התיכונה והחדשה, נשים במצרים העתיקה לבשו בעיקר שמלת פשטן פשוטה המכונה קאלאסיריס. לבוש הנשים במצרים העתיקה היה שמרני יותר מלבוש הגברים. השמלות הוחזקו בעזרת כתפייה אחת או שתיים והגיעו עד לקרסוליים, כאשר הקצה העליון נלבש מעל או מתחת לחזה. אורך השמלה העיד על המעמד החברתי של הלובשת. עיטורים לעיתים נוספו לשמלה. מעל השמלה, יכלו הנשים ללבוש צעיפים, שכמיות או גלימות. השמלה הייתה ברוחב של כ-120 ס"מ ובאורך של כ-4 מטרים.

 תכשיטים 
תכשיטים היו פופולריים מאוד במצרים העתיקה, ללא קשר למעמד החברתי. הסיבה העיקרית לענידת תכשיטים הייתה תפקידם האסתטי; המצרים נהגו להתלבש בבגדי פשתן לבנים, והתכשיטים סיפקו הזדמנות ליצירת ניגודיות חזותית. המצרים העדיפו להשתמש בצבעים עזים, אבנים נוצצות ומתכות יקרות. זהב הופק בכמויות גדולות במדבר המזרחי של מצרים, אך הגיע גם מנוביה, שהייתה מושבה מצרית במשך מאות שנים.

חומר הכסף היה נדיר באזור מצרים ויובא בעיקר מאסיה, לכן במצרים העתיקה, הוא היה יוקרתי יותר מזהב. לפיס לזולי יובאה בעיקר מאזור אפגניסטן.

 קוסמטיקה 
המצרים עשו שימוש בבשמים ובמוצרי קוסמטיקה. מייקאפ נעשה באמצעות כופר לבן. אייליינר נעשה באמצעות פיגמנט כחול בשם "חול", אותו היה ניתן להשיג באמצעות המינרל גלנה. מצריות היו שמות אודם באמצעות אוכרה, פיגמנט אדמת-טיט טבעי, שהיא תערובת של תחמוצת ברזל וכמויות משתנות של חימר וחול.
 ילדים 
ילדים לא לבשו כלום עד גיל 6. כשעברו את גיל 6, הורשו לשים הורוס, כיסוי ראש אשר הגן עליהם מאור השמש.

 פאות 

גם גברים וגם נשים במצרים העתיקה היו לובשים פאות. הפאות היו עשויות משיער בני אדם או מסיבי דקלים, ועוצבו בצורת תלתלים הדוקים.

 נעליים 
כפכפים במצרים העתיקה היו עשויים מפפירוס, סוג קדום של נייר שיוצר מצמח הגומא. לעיתים הם גם נעשו מחילף החולות, מין של עשב רב שנתי במשפחת הדגניים.

קישורים חיצוניים

 הערות שוליים 

קטגוריה:מצרים העתיקה
קטגוריה:היסטוריה של הביגוד
קטגוריה:לבוש מסורתי אפריקאי
קטגוריה:מצרים: תרבות